ΓΡΑΠΤΗ ΕΡΩΤΗΣΗ E-1996/01

υποβολή: Mara Rodrguez Ramos (PSE) και Carlos Westendorp y Cabeza (PSE) προς την Επιτροπή

(6 Ιουλίου 2001)

Θέμα: Λήξη της ισχύος της Συνθήκης ΕΚΑΧ και επιδοτήσεις στον τομέα του άνθρακα

Η Ανακοίνωση της Επιτροπής όσον αφορά μια στρατηγική της ΕΕ για τη βιώσιμη ανάπτυξη τονίζει την ανάγκη συνοχής μεταξύ των ενεργειών της ΕΕ και των στόχων της βιώσιμης ανάπτυξης και προτείνει, μεταξύ άλλων μέτρων, την προοδευτική κατάργηση των επιδοτήσεων της παραγωγής άνθρακα μέχρι το 2010, λόγω τηςποτιθέμενης αρνητικής επίπτωσης του άνθρακα επί του περιβάλλοντος.

Δεν πιστεύει η Επιτροπή ότι, εάν είναι ασυνεπής η έγκριση ενισχύσεων μιαςποτιθέμενα ρυπαίνουσας ενέργειας όπως ο άνθρακας που παράγεται στην Ευρωπαϊκή Ένωση, θα έπρεπε επίσης να απαγορευθεί και όλη η θερμική παραγωγή που πραγματοποιείται με εισαγόμενο άνθρακα·

Σκοπεύει πράγματι η Επιτροπή να απαγορεύσει παντελώς τη θερμοηλεκτρική παραγωγή στο σύνολο της Ευρωπαϊκής Ένωσης·

Απάντηση της κας de Palacio εξ ονόματος της Επιτροπής

(21 Σεπτεμβρίου 2001)

Στις 15 Μαΐου 2001, η Επιτροπή εξέδωσε ανακοίνωση για ευρωπαϊκή στρατηγική σχετικά με την αειφόρο ανάπτυξη(1). Η στρατηγική της Επιτροπής περιλαμβάνει ιδίως τη σταδιακή κατάργηση, μέχρι το έτος 2010, των επιχορηγήσεων στην παραγωγή και κατανάλωση ορυκτών καυσίμων. Έχοντας συνείδηση των ενδεχόμενων επιπτώσεων ορισμένων αποφάσεων στη μακροπρόθεσμη ασφάλεια του ενεργειακού εφοδιασμού της Ένωσης, η Επιτροπή επεσήμανε την ανάγκη να εξεταστεί η σκοπιμότητα δημιουργίας αποθεμάτων άνθρακα ή η δυνατότητα διατήρησης μιας ελάχιστης παραγωγής άνθρακα. Διευκρινίζεται επίσης ότι η Επιτροπή θαποβάλει πρόταση στο Συμβούλιο, εντός του 2001, προκειμένου να εγκριθεί καθεστώς κρατικών ενισχύσεων στη βιομηχανία άνθρακα πριν από την εκπνοή της συνθήκης ΕΚΑΧ, τον Ιούνιο του 2002.

Με βάση τα ανωτέρω, και μολονότι ευνοεί την ανάπτυξη φιλικότερων προς το περιβάλλον ενεργειακών πηγών, η στρατηγική της Επιτροπής για την αειφόρο ανάπτυξη συνάδει με την κατεύθυνση που αναπτύσσεται στην Πράσινη Βίβλο σχετικά με ευρωπαϊκή στρατηγική ασφάλειας του ενεργειακού εφοδιασμού, που εγκρίθηκε από την Επιτροπή στις 29 Νοεμβρίου 2000(2), αφού δεν αποκλείει την λήψη μέτρωνπέρ της διατήρησης μιας ελάχιστης παραγωγής άνθρακα. Αναγνωρίζεται η ανάγκη συμβιβασμού της προστασίας του περιβάλλοντος αφενός, και της ενίσχυσης της ασφάλειας του ενεργειακού εφοδιασμού αφετέρου.

Βάσει των αρχών αυτών, η Επιτροπή ενέκρινε, με απόφαση της 25ης Ιουλίου 2001, πρόταση κανονισμού του Συμβουλίου σχετικά με τις κρατικές ενισχύσεις στη βιομηχανία άνθρακα(3) μετά την εκπνοή της συνθήκης ΕΚΑΧ. Το προτεινόμενο καθεστώς εγγράφεται στην εκ μέρους των κρατών μελών δημιουργία μιας βάσης εντόπιων πηγών πρωτογενούς ενέργειας, προκειμένου να προαχθεί η ασφάλεια του ενεργειακού εφοδιασμού της Ένωσης.

Η Επιτροπή δεν προτίθεται να απαγορεύσει στην Ένωση την παραγωγή ηλεκτρισμού από τον άνθρακα. Η Πράσινη Βίβλος Προς μια ευρωπαϊκή στρατηγική ασφάλειας του ενεργειακού εφοδιασμού διαπιστώνει, αντιθέτως, ότι, στο μέλλον, η παραγωγή ηλεκτρισμού πρέπει να καλύπτεται από φάσμα ενεργειακών προϊόντων διαθέσιμων στην αγορά: Φυσικό αέριο, άνθρακας, πετρέλαιο, πυρηνικά και ανανεώσιμες ενεργειακές πηγές.

Σε σχέση με την μείωση των εκπομπών ρύπων συνδεόμενων με την ηλεκτροπαραγωγή από ορυκτά καύσιμα, η Επιτροπή δρομολόγησε σειρά σχετικών νομοθετικών πρωτοβουλιών, και ειδικότερα: την οδηγία 88/609/ΕΟΚ του Συμβουλίου της 24ης Νοεμβρίου 1988 σχετικά με τον περιορισμό των εκπομπών ορισμένων ρύπων στην ατμόσφαιρα που προέρχονται από μεγάλες εγκαταστάσεις καύσεως(4), καθώς και την οδηγία 96/61/ΕΚ του Συμβουλίου της 24ης Σεπτεμβρίου 1996 σχετικά με την ολοκληρωμένη πρόληψη και έλεγχο της ρύπανσης(5).

Εξάλλου, η Επιτροπήποστηρίζει την ανάπτυξη, την επίδειξη και την διάχυση των καθαρών τεχνολογιών παραγωγής ενέργειας από ορυκτά καύσιμα με προγράμματα όπως τα Ενέργεια, Carnot και το Πρόγραμμα έρευνας ΕΚΑΧ.

(1) COM(2001)264 τελικό.

(2) COM(2000)769 τελικό.

(3) COM(2001)423 τελικό.

(4) ΕΕ L 336 της 7.12.1988.

(5) ΕΕ L 257 της 10.10.1996.